

## FORENING AF TELEPENSIONISTER

Den 30.9.2015

**Information oktober 2015.**

Kære venner og medpensionister.

Så er sommeren overstået – vi har været på vores sommerudflugt og vi har haft et par lokale udflugter, så nu går vi vinteren i møde.

I den anledning skal jeg lige gøre opmærksom på TDC arrangement her i 2015 – det foregår onsdag den 4. november kl. 16.00 i foredragssalen.

I år er det tidligere chef for Sirius patruljen Rasmus Rohde der skal fortælle om sine oplevelser i et spændende foredrag.

Efter foredraget er der lidt mad og drikke – vi har her i vores forening fået tildelt 22 pladser, så det er først til mølle… og senest den 13. oktober.

Der er busforbindelse fra Hjørring Brønderslev og Aalborg.

Der er fortsat medlemsmøder således:

I Århus: 1. tirsdag i måneden. ( ikke januar, juni, juli og august)

I Aalborg: 2. mandag i måneden. (ikke januar, juni og juli)

I Århus starter vi op den 6. oktober kl 10.00 – så vi ses.

Med venlig hilsen

På bestyrelsens vegne

Ie Hald

Husk vores hjemmeside: **http://www.telepensionister.dk/**